Pilt, millel on kujutatud tekst, märk, väljas, öine taevas

Kirjeldus on genereeritud automaatselt

**Eesti Koostöö Kogu nõukogu koosoleku protokoll 01/2024**

19.03.2024

Algus: 14:00

Lõpp: 16:00

Toimumise koht: Toom-Kooli 17, Tallinn

Osa võtsid: Kaie Karniol, Külli Taro (ei osalenud, aga esitas oma seisukohad eelnevalt), Arko Olesk, Ott Oja, Ülar Mark, Andres Kütt, Martin Villig, Indrek Lillemägi

Kutsutud: EKK (Eesti Koostöö Kogu) tegevuhataja Kairi Tilga.

Protokollis: Kaie Karniol

**Päevakord:**

1. EKK 2023. majandusaasta aruande kinnitamine
2. Juhatajale tulemustasu määramine 2023. aasta tulemuste eest
3. EIA 2026 peatoimetaja kandidaadi konkursist
4. Juhataja ülevaade 2024. tegevuskava ja eelarve täitmisest
5. Muud küsimused
6. **EKK 2023. majandusaasta aruande kinnitamine**

Nõukogu tutvus 2023. a majandusaasta aruande ja audiitori järeldusotsusega. EKK audiitoriks on Kerle Lalin audiitorbüroost ELSS OÜ (sama audiitorbüroo on olnud ka eelmistel aastatel).

Nõukogu esimees vahendas riigivaraseadusest tulenevat audiitori ärakuulamist: raamatupidamis korraldus on heal tasemel, dokumentide kättesaamisega raamatupidajalt ja vastuste saamisega juhatajalt ei esinenud mingeid tõrkeid ega viivitusi. Audiitor näeb positiivsena annetajate kasvu rahvaalgatusveebile, samuti asjaolu, et on õnnestunud ka toetuslepingute sõlmimised ning peab sihtasutuse tegevust jätkusuutlikuks. Erilise tähelepanu all on olnud ka tehingud seotud osapooltega.

**Otsustati:**

* 1. **Kinnitada EKK 2023. a majandusaasta aruanne**

1. **Juhatajale tulemustasu määramine 2023. aasta tulemuste eest**

Nõukogu tunnustab EKK juhatajat Kairi Tilgat 2023. tegevuskava väga hea täitmise ja EKK tegevuse jätkamiseks tehtud pingutuste eest, sh uue EIA rahastamisleping HTM-ga ning lisavahendid rahvaalgatus.ee ülevalpidamiseks Riigikantseleilt.

Nõukogu peab põhjendatuks juhataja premeerimist kahe kuupalga ulatuses, kuid arvestades EKK finantsseisundi jätkuvat haprust, peame mõistlikuks määrata koheselt, st peale protokolli allkirjastamist, väljamaksmiseks tulemustasu 1 kuupalga ulatuses ning otsustada täiendava tulemustasu maksmine käesoleva aasta detsembris.

**Otsustati:**

**2.1 Maksta EKK juhataja Kairi Tilgale tulemustasu 1 kuupalga ulatuses**

**2.2 Nõukogul arutada ja otsustada täiendava tulemustasu maksmine käesoleva aasta detsembris, arvestades EKK finantsseisu ja võimalusi.**

1. **EIA 2026 peatoimetaja kandidaadi konkursist**

Nõukogu arutas peatoimetaja kandidaadi Eneli Kindsiko esitatud CV-d, EIA kontseptsiooni (vt lisatud protokollile) ning kandidaadi sobivust peatoimetaja kohale.

Kommentaarid/küsimused EIA kontseptsiooni kohta (sisaldab ka president Alar Karise ja HTM kantsleri Kristi Nemvalts-Vinteri tähelepanekuid):

1. Kui võimalik võiks EIA käsitleda haridussüsteemi tervikliku (sotsiotehnilise) süsteemina – õpilased, õpetajad, koolijuhtimine, haridusjuhtimine (KOV kui kooliomanik), füüsiline ruum, teekond kooli, mida me õpime (hariduse eesmärk), seotud kogukonnad (sh lapsevanemad, suhe naabruskonnaga).
2. Hariduslõhe läbivalgustamine on väga tervitatav, ent kas saab peatükkide fookusi veidi ühtlustada, et me ei räägiks vaid lõhest, mis oma olemuselt on tagajärg. Kuidas EIA aitaks paremini tuua esile praktilist teadmist, kus haridussüsteemi **sees** lõhed tekivad ja mis aitaks seda ennetada, tasandada (nö süsteemisisesed pingekohad). NB Hariduslik lõhe sai põhjaliku kajastuse väljaandes „Kas Eesti Pisa on viltu?, kuidas EIA sellele lisandväärtust loob?
3. Hariduslõhe tekib üldhariduses, aga areneb edasi teistele haridusastmetele. Kuidas EIA käsitleb ka teisi haridusastmeid?
4. Kes/mis on EIA keskmes/fookuses: õpilane? Õpetaja? Koolijuhtimine? Hariduskorraldus? Mis vanusegrupist või millisele osale haridussüsteemist on fookus seatud: alusharidusest (sh lasteaiad) kõrghariduseni? Üldharidus ainult?
5. Valitud kategooriad on kohati veidi ebaühtlased: nt on väga spetsiifiline vangide haridus, aga koolijuhtimise aspekt (kooli autonoomsus – nt osad koolid ei tegele HEV lastega, ukraina lastega) või ligipääs haridusele (mis on suured hariduslõhe tekitajad) käsitlus puudub.
6. Poliitilise dimensiooni vaatest on praegu pigem väga spetsiifilise kandideerimise ja valituks osutamise analüüs, ent laiemalt ühiskonda liitev/lõhestav kodanikuhariduse (demokraatia kirjaoskus) vaade puudub (osalemine poliitilistes otsustes valimistevahelisel ajal, noorte osalus).
7. Kuidas EIA täiendab haridusstrateegiat 2035? (iseküsimus on, kas haridusstrateegia 2035 eesmärk on piisavalt selge)
8. Väga hea, et autorkond pole kaldu ainult haridusvaldkonna teadlaste poole. Kuidas on plaanis nii Tartu kui Tallinna haridusteadlasi kaasata sh doktorante?
9. Kuidas teha nii, et EIA tulemusel ei tekiks tunne, et ühiskond lisab uute ootuste kihi haridusele. Et oleks lahendusi ja ka inspiratsiooni.
10. Autorkonna mitmekesine taust on küll hinnatud, kuid seejuures on haridusvaldkonnas autoriteetsete teadlaste kaasatus hetkel väike. Tekib oht koostada EIA, kus jätkame mustrit seada haridusele ülesanne lahendada ühiskonnas avalduvad probleemid (välised osapooled seavad haridusele ootusi).

**Lisanoppeid vestlusest:**

* Problemaatiline on tegelikult üldse kogu hariduse juhtimise teema – kui on õpetajate streik, siis on vastamisi minister ja õpetajad. Aga KOV-d ja direktorid on dialoogist väljas. Koormust saab vähendada siiski direktor, kellele KOV annab raha.
* See aruanne ilmselt ei tegele koolimajade ehitamisega. Aga kõige karmim asi on tegelikult ventilatsioon. RKAS koostatud raport koolide õhukvaliteedist näitab, mis juhtub initsiatiiviga, vastuvõtuvõimega jne. Kui vent oleks hea, saaks 1 aasta varem kooli ära lõpetada. See otseselt seotud laste õpivõime ja sooritusega.
* Väga suures osas haridussüsteem täna toodab iseennast: peaksime saama aru, mis on mõistlik ja mis mitte. On mingid ajaloolised piirid, kust minnakse uuele haridustasemele, aga kas see on mõistlik? Maailmas muutub haridussüsteem kardinaalselt, aga me oleme täna ikkagi 60ndates. Samas see eeldaks vbolla teistsugust analüüsi või võiks see võiks olla tulevikuvaate teema? Mis on need asjad, ilma milleta ei tohiks ühtki reformi teha.

**Otsustati:**

**3.1 Edastada nõukogu kommentaarid peatoimetaja kandidaadile**

**3.2 Viia läbi kohtumine peatoimetaja kandidaadiga**

1. **Juhataja ülevaade 2024. tegevuskava ja eelarve täitmisest**

Juhataja esitatud ülevaade ja slaidid on lisatud protokollile.

Arutelu käigus tõusetusid järgmised küsimused:

1. Rahvaalgatus.ee
   1. Kuidas tõsta menetluste ja ka algatuste endi kvaliteeti ja millist rahastust selleks vajame.
   2. Tagasiside pool vajaks täiendamist, algataja võiks saada paremini tagasisidet.
   3. Kas meil algatajate profiil on teada? Kas saame ka statistikat teha?
   4. Andmekaitse teema: meie poolt tagatud, aga mis KOV ja Riigikogu sellega edasi teevad?
   5. Digiallkirjade kulu vähendamine – RIAga on suheldud, diskussioon pooleli. Väike leping sõlmitud, aga vaja ka suurt allkirjade kulu vältida. Selle teemaga minnakse edasi.

* Kollektiivsete pöördumiste võrdlus Eesti vs Soome (Soomes võtab parlament vastu ainult seaduseelnõusid, erinevalt meist). Sõnum tuleb ajakirjanikele huvitavaks teha, meil siin võetud ka meediapartner.

Ettepanekud:

* pöördume küsimusega AKI poole.
* KOV suunal võiks mõelda ELVL üritustel osalemisele.
* Minuomavalitsus.ee – ka RA kasutamine võiks olla indikaatorima nende mõõdikus sees.

1. Uus EIA
   1. EIA-le projektijuhi palkamine. Täna selleks vahendeid ei ole. Kas oleks võimalik ühildada assistent ja projektijuht? Keeruline. Projektijuht peab tegelema sisulise poolega, aga assistendil on ka tehnilist tööd üksjagu.
   2. Vaja kokku leppida, kuidas digiEIA protsess hakkab välja nägema. Andres on valmis panustama.

**Otsustati:**

**4.1 Juhatajal võimalusel arvestada ettepanekutega oma töö korraldamisel**

1. **Muud teemad**

Ventilatsioon ja haridus – Ülari esitatud materjal ventilatsiooni olulisusest vaimsele võimekusele.

**Otsustati:**

* 1. **Integreerime EIA kandidaadiga kohtumise küsimustega**

Nõukogu protokoll on allkirjastatud digitaalselt.

Kaie Karniol                                                              Külli Taro

Ott Oja Ülar Mark

Arko Olesk Andres Kütt

Martin Villig Indrek Lillemägi

**Protokollile lisatud materjalid:**

1. Eneli Kindsiko CV ja kontseptsioon:

 

1. Juhataja ülevaade

 